шега за Сталин
Вървял един пиян руски войник из центъра на Москва, през 30-те години на XX век, по време на Сталинските репресии и скандирал:
 - Смърт на мустакатият диктатор! Смърт на мустакатия диктатор!
 Чул го един следовател, капитан от НКВД, хванал го и за да се натегне, директно го закарал при Сталин и му обяснил какво скандира този войник.
 Сталин дръпнал от лулата си и попитал войника:
 - Товарищ солдат, вы кого имеете предвид?
 Войникът, като знае какво го чака, от страх изтрезнял и веднага съобразително отговорил:
 - Я имею предвид Хитлера.
 Тогава вожда се обърнал към капитана и сухо го попитал: 
 - А вы, товарищ капитан, кого имели предвид?!?